Diari Oficial de la Generalitat Valenciana


Sumari del DOGV 4556, del 31-07-2003 (2003/8433)

RESOLUCIÓ de 9 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Ministeri d'Agricultura, Pesca i Alimentació, a través de l'Entitat Estatal d'Assegurances Agràries i la Conselleria d'Agricultura, Pesca i Alimentació de la Comunitat Valenciana per a la coordinació i execució de les actuacions previstes en l'Ordre APA/1882/2002, per la qual es dicten disposicions per al desplegament del Reial Decret-Llei 1/2002, pel qual s'adopten mesures de caràcter urgent per a reparar els danys en l'agricultura causats per les pluges, temporals i altres fenòmens naturals relacionats amb el clima advers, produïts des dels últims dies del mes de setembre del 2001 fins a principi del 2002, no coberts pel sistema d'assegurances agràries.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4556

Data del DOGV
:   31-07-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/8433


Data del document
:   09-07-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * cooperació administrativa
    * ajuda a l'agricultura
    * desastre natural

RESOLUCIÓ de 9 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre el Ministeri d'Agricultura, Pesca i Alimentació, a través de l'Entitat Estatal d'Assegurances Agràries i la Conselleria d'Agricultura, Pesca i Alimentació de la Comunitat Valenciana per a la coordinació i execució de les actuacions previstes en l'Ordre APA/1882/2002, per la qual es dicten disposicions per al desplegament del Reial Decret-Llei 1/2002, pel qual s'adopten mesures de caràcter urgent per a reparar els danys en l'agricultura causats per les pluges, temporals i altres fenòmens naturals relacionats amb el clima advers, produïts des dels últims dies del mes de setembre del 2001 fins a principi del 2002, no coberts pel sistema d'assegurances agràries. [2003/X8433]
  
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació, a través de l'Entitat Estatal d'Assegurances Agràries i la Conselleria d'Agricultura, Pesca i Alimentació de la Comunitat Valenciana, el 9 de juny de 2003, un Conveni de col·laboració per a la coordinació i execució de les actuacions previstes en l'Ordre APA/1882/2002, per la qual es dicten disposicions per al desplegament del Reial Decret-Llei 1/2002, pel qual s'adopten mesures de caràcter urgent per a reparar els danys en l'agricultura causats per les pluges, temporals i altres fenòmens naturals relacionats amb el clima advers, produïts des dels últims dies del mes de setembre del 2001 fins a principi del 2002, no coberts pel sistema d'assegurances agràries, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0658/2003, i que figura com a annex d'esta resolució.
  
València, 9 de juliol de 2003.- La directora general de Relacions amb les Corts i Secretariat del Govern: Alida Mas Taberner.
  
Conveni de col·laboració entre el Ministeri d'Agricultura, Pesca i Alimentació, a través de l'Entitat Estatal d'Assegurances Agràries, i la Conselleria d'Agricultura, Pesca i Alimentació de la Comunitat Valenciana, per a la coordinació i execució de les actuacions previstes en l'orde apa/1882/2002, per la qual es dicten disposicions per al desplegament del Reial Decret-llei 1/2002, pel qual s'adopten mesures de caràcter urgent per a reparar els danys en l'agricultura causats per les pluges, temporals i altres fenòmens naturals relacionats amb el clima advers, produïts des dels últims dies del mes de setembre de 2001 fins a principi de 2002, no coberts pel sistema d'assegurances agràries.
  
Madrid, 9 de juny de 2003
  
Reunits:
  
D'una part, l'Il·lm. senyor Manuel Esteban Pacheco Manchado, sotssecretari del Ministeri d'Agricultura, Pesca i Alimentació (en avant, MAPA) i president de l'Entitat Estatal d'Assegurances Agràries (en avant, ENESA), en virtut del Reial Decret 47/2003, de 10 de gener, pel qual se'n disposa el nomenament, el qual actua en representació de l'organisme esmentat, d'acord amb les atribucions que li conferix l'article 18 del Reial Decret 950/1997, de 20 de juny, pel qual s'establix l'estructura bàsica de diferents organismes autònoms del departament.
  
D'una altra part, l'Honorable senyora Maria Àngels Ramon-Llin i Martínez, en la seua qualitat de consellera d'Agricultura, Pesca i Alimentació, la qual actua en nom i representació de la Comunitat Valenciana, en virtut del Decret 11/1999, de 22 de juliol, pel qual se'n disposa el nomenament, d'acord amb les facultats que li conferix el Decret 6/2000, de 22 de maig, i fent ús de les atribucions que li han estat conferides per acord del Consell del Govern Valencià amb data 3 de juny de 2003.
  
Ambdues parts, en l'exercici de les competències que li estan legalment atribuïdes, es reconeixen capacitat per a convindre i obligar-se en els termes del present document, i
  
Exposen:
  
Primer. Que el Reial Decret Llei 1/2002, de 22 de març, va adoptar mesures de caràcter urgent per a reparar els danys causats per les pluges, temporals i altres fenòmens naturals relacionats amb el clima advers, produïts des dels últims dies del mes de setembre fins a final del mes de febrer del 2002 a diverses comunitats autònomes i, entre elles, la Comunitat Valenciana.
  
Segon. Que en l'article 4 del reial decret llei esmentat s'establix que seran objecte d'indemnització els danys esdevinguts en aquelles explotacions agràries que tinguen assegurades les collites i hagen patit pèrdues per riscs no coberts en les línies d'assegurances agràries incloses en el Pla d'Assegurances Agràries Combinades per a l'exercici de 2001, en les condicions que s'establixen en l'article mencionat.
  
Tercer. Que, a la Comunitat Valenciana, la insistència de les pluges produïdes durant els mesos de desembre del 2001 i gener del 2002 han causat problemes en la pell de determinades varietats de mandarina, un efecte conegut com pixat, mentre que en altres varietats ha provocat la caiguda del fruit, la qual cosa significa en estos dos casos una total depreciació de la fruita. Igualment, s'han registrat podridures en raïm de taula, que van ocasionar danys d'especial importància que no van poder ser pal·liats amb els tractaments habituals.
  
Quart. Que en l'article 12 del reial decret llei esmentat s'autoritza el Ministeri d'Agricultura, Pesca i Alimentació a establir un conveni amb la Conselleria d'Agricultura, Pesca i Alimentació per a la gestió i cofinançament de les ajudes establides en les normes mencionades.
  
Cinqué. Que amb data 20 de novembre del 2002 es va subscriure un conveni entre l'Entitat Estatal d'Assegurances Agràries i la Conselleria d'Agricultura, Pesca i Alimentació que no es va arribar a executar, per la qual cosa va quedar sense efecte.
  
D'acord amb tot això, les parts decidixen formalitzar el present conveni, que es regirà per les següents
  
Clàusules
  
Primera. Objecte del conveni
  
El present Conveni té per objecte la coordinació i execució de les actuacions previstes en l'Orde APA/1882/2002, per la qual es dicten disposicions per al desplegament del Reial Decret Llei 1/2002, de 22 de març, per als productors de mandarina de les varietats clementina de Nules, clementina fina, clemenvilla o nova i hernandina i per a a raïm de taula de la varietat aledo, de la Comunitat Valenciana.
  
Segona. Metodologia
  
La Conselleria d'Agricultura, Pesca i Alimentació realitzarà la revisió i valoració de les sol·licituds rebudes, i remetrà posteriorment a l'Entitat Estatal d'Assegurances Agràries un informe nominal de la quantificació dels danys auxiliables.
  
Tercera. Actuacions de les parts
  
A) Obligacions de l'Entitat Estatal d'Assegurances Agràries (ENESA)
  
- Tramitar les sol·licituds d'ajuda que es presenten a ENESA, segons el model que es recull en l'annex de l'Orde APA/1882 /2002, a fi de comprovar-ne les dades i la documentació que l'acompanye i procedir a l'enviament a la Conselleria d'Agricultura, Pesca i Alimentació per a la valoració.
  
- Facilitar a la Conselleria d'Agricultura, Pesca i Alimentació un fitxer informàtic on figuren els subscriptors de pòlisses d'assegurança per als productes inclosos en la clàusula primera del conveni, així com les possibles indemnitzacions pagades per Agroseguro corresponents a sinistres indemnitzables.
  
- Dictar, quan procedisca, resolució de concessió favorable emesa pel president d'ENESA, en la qual es farà constar la quantia de la indemnització a finançar a càrrec dels pressuposts d'ENESA, una vegada rebuts els certificats nominals de les valoracions remeses per la Conselleria d'Agricultura, Pesca i Alimentació.
  
- Dictar, si és procedent, resolució desfavorable del president d'ENESA, en la qual es farà constar els motius exactes de la denegació.
  
- Remetre a la Conselleria d'Agricultura, Pesca i Alimentació còpia compulsada de la documentació que puga ser requerida per a resoldre les reclamacions i els recursos derivats de les resolucions d'ajudes emeses i tots els expedients que siguen requerits en el procés d'intervenció i fiscalització de la línia d'ajuda mencionada en la part corresponent a la Comunitat Valenciana.
  
B) Obligacions de la Conselleria d'Agricultura, Pesca i Alimentació, de la Comunitat Valenciana
  
-Tramitar les sol·licituds d'ajuda que es presenten, segons el model que s'arreplega en l'annex de l'Orde APA/1882/2002, a través de les oficines definides en el seu article 5, a fi de comprovar-ne les dades i la documentació que l'acompanye i procedir a la valoració.
  
-Remetre a ENESA, una vegada finalitzades les actuacions previstes en el present conveni, un informe nominal de la quantificació dels danys auxiliables corresponent a les sol·licituds tramitades.
  
-Després de la recepció de la concessió d'indemnització emesa pel president d'ENESA es realitzaran les actuacions oportunes per a procedir al pagament de la part d'indemnització a sufragar a càrrec dels pressuposts de la Generalitat Valenciana.
  
Quarta. Finançament
  
El valor total de les ajudes concedides no podrà superar el màxim de tres milions sis-cents mil euros (3.600.000 euros), de conformitat amb el que s'establix en el Reial Decret-llei 1/2002, de 22 de març.
  
El finançament es realitzarà a parts iguals pel MAPA, a través de l'Entitat Estatal d'Assegurances Agràries (ENESA), i la Conselleria d'Agricultura, Pesca i Alimentació de la Comunitat Autònoma de València, en els termes prevists en el present conveni.
  
La quantitat a abonar per part de la Conselleria d'Agricultura, Pesca i Alimentació de la Generalitat Valenciana serà a càrrec de l'aplicació pressupostària 86.23.86.6640.983.68.7, codi comptable 1698.
  
Cinquena. Duració
  
El present conveni començarà a produir efecte el dia de la seua firma i finalitzarà el 31 de desembre del 2003, i podrà ser prorrogat, mitjançant acord exprés i per escrit entre les parts, formalitzat amb anterioritat a la finalització del seu termini de duració.
  
El conveni s'extingirà, a més de per l'expiració del seu termini de vigència, per l'incompliment de les parts, causa suficient per a la seua denúncia i resolució.
  
Sisena. Jurisdicció
  
El present conveni té la naturalesa dels previnguts en l'article 3.1.c del text refós de la Llei de Contractes de les Administracions Públiques, aprovat per mitjà del Reial Decret Legislatiu 2/2000, de 16 de juny, i hi serà d'aplicació, si no hi ha normes especials, els principis del dit text legal per a resoldre els dubtes i les llacunes que s'hi puguen presentar.
  
Les qüestions que susciten la interpretació, l'aplicació i els efectes d'este conveni que no hagen pogut ser resoltes per concòrdia o consens quedaran sotmeses al coneixement i la resolució dels òrgans de la jurisdicció contenciosa administrativa, d'acord amb l'article 8.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la Llei 29/1998, de 14 de juliol, reguladora de la dita jurisdicció.
  
I, en prova de conformitat, així com de la deguda constància de tot el que s'ha convingut, l'una i l'altra part firmen el present conveni en tres exemplars, al lloc i en la data indicats en l'encapçalament.
  
El sotssecretari del Ministeri d'Agricultura, Pesca i Alimentació i president d'Enesa,
  
MANUEL ESTEBAN PACHECO MANCHADO
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ